

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar 31.03.2025. skaidrojumiem

ar 14.04.2025. skaidrojumiem

KVALIFIKĀCIJAS SISTĒMAS

"Transformatoru piegāde"

**NOLIKUMS**

**ID Nr. AS "Latvenergo" 2025/7**

###### Satura rādītājs

[1. Ievads 3](#_Toc188257130)

[2. Kvalifikācijas sistēmas priekšmets un grupas: 3](#_Toc188257131)

[3. Pasūtītājs, Pārzinis 3](#_Toc188257132)

[4. Kvalifikācijas sistēmas uzturētājs 3](#_Toc188257133)

[5. Kontaktpersona 3](#_Toc188257134)

[6. Informācijas un Kvalifikācijas sistēmas nolikuma saņemšana 3](#_Toc188257135)

[7. Piegādātāju kvalifikācijas prasības 4](#_Toc188257136)

[8. Pieteikuma noformējums un saturs 5](#_Toc188257157)

[9. Pieteikumu iesniegšanas kārtība 6](#_Toc188257158)

[10. Pieteikumu izskatīšana 6](#_Toc188257159)

[11. Piegādātāju izslēgšana no Kvalifikācijas sistēmas 6](#_Toc188257160)

[12. Fizisko personu datu apstrāde 6](#_Toc188257161)

[13. Citi noteikumi 7](#_Toc188257162)

[Pielikums Nr. 1 8](#_Toc188257163)

[Pielikums Nr. 2 10](#_Toc188257164)

[Skaidrojumi 11](#_Toc190703301)

# Ievads

Akciju sabiedrība "Latvenergo" uzaicina Piegādātājus[[1]](#footnote-2) iesniegt pieteikumus to iekļaušanai kvalifikācijas sistēmā "Transformatoru piegāde" (turpmāk – "Kvalifikācijas sistēma"). Kvalifikācijas atlases priekšmets ir transformatoru piegāde.

AS "Latvenergo" Kvalifikācijas sistēmas mērķis ir atlasīt un uzturēt kvalificētu piegādātāju sarakstu, kas nodrošinātu *Latvenergo* koncernā ietilpstošām kapitālsabiedrībām iespēju operatīvi, labā kvalitātē un ar atbilstošām garantijām saņemt nepieciešamās piegādes un pakalpojumus no kvalificētiem piegādātājiem, un kura dalībnieki tiks uzaicināti piedalīties *Latvenergo* koncernā ietilpstošo kapitālsabiedrību rīkotajās iepirkuma procedūrās.

Piedalīšanās atlases procedūrā Kvalifikācijas sistēmas izveidei notiek uz vienlīdzīgiem noteikumiem.

# Kvalifikācijas sistēmas priekšmets un grupas:

1. Transformatoru piegāde ietver šādus darbus:

- Transformatoru (t.sk., transformatora eļļas) piegāde;

- Transformatoru uzstādīšana uz izbūvētas pamatnes;

- Atbalsts nodošanai ekspluatācijā.

1. Kvalifikācijas sistēmas priekšmets ir sadalīts šādās 3 (trīs) grupās:
	* 1. 1.grupa "**Transformatori ≤63MVA/≥110kV**". Transformatori ar nominālo jaudu 63 MVA vai mazāku un nominālo augstāko tinumu spriegumu 110 kV vai lielāku;
		2. 2.grupa "**Transformatori >63MVA/≥110kV**". Transformatori ar nominālo jaudu lielāku par 63 MVA un nominālo augstāko tinumu spriegumu 110 kV vai lielāku;
		3. 3.grupa "**Transformatori ≥330kV**". Transformatori ar nominālo spriegumu 330 kV vai lielāku.
	1. CPV galvenais kods: 31170000-8 (Transformatori).
	2. Piegādātājs var kvalificēties vienai, divām vai trīs Nolikuma 2.2.punktā minētajām grupām, vai jebkurām to kombinācijām.

# Pasūtītājs, Pārzinis

AS "Latvenergo"
Vienotais reģ. Nr.: 40003032949
PVN maksātāja Nr.: LV40003032949
Adrese: Pulkveža Brieža iela 12, Rīga, LV-1230
Kredītiestāde: AS "SEB banka", kods: UNLALV2X
Konta Nr.: LV24UNLA0001000221208

# Kvalifikācijas sistēmas uzturētājs

AS "Latvenergo"

# Kontaktpersona

AS "Latvenergo" Iepirkumu un loģistikas funkcijas Iepirkumu daļas iepirkumu projektu vadītāja Ivonna Iļjenko, tālr.: +371 67728063, e-pasts: ivonna.iljenko@latvenergo.lv.

# Informācijas un Kvalifikācijas sistēmas nolikuma saņemšana

* 1. Organizatoriska rakstura informāciju iespējams saņemt, sazinoties ar nolikuma 5.punktā norādīto kontaktpersonu.
	2. Kvalifikācijas sistēmas nolikums (turpmāk – "Nolikums"), Nolikuma grozījumi un cita informācija par Kvalifikācijas sistēmu ir publiski pieejama AS "Latvenergo" tīmekļa vietnē [www.latvenergo.lv](http://www.latvenergo.lv) sadaļā "Kvalifikācijas sistēmas".
	3. Kvalifikācijas sistēmai nav noteikts ilgums.
	4. Piegādātāji var iesniegt pieteikumus to iekļaušanai Kvalifikācijas sistēmā visā Kvalifikācijas sistēmas uzturēšanas laikā.
	5. Komunikācija ar Pasūtītāju Kvalifikācijas sistēmas jautājumos notiek, izmantojot Nolikuma 5.punktā norādīto kontaktinformāciju vai AS "Latvenergo" Elektronisko iepirkumu sistēmā (turpmāk – "LEIS"), atbilstoši tās instrukcijai.
	6. Nolikums sagatavots latviešu un angļu valodā.
	7. Pieteikums un pārējās pieteikuma daļas jāsagatavo un jāiesniedz latviešu vai angļu valodā. Piegādātāja iesniegtais pieteikums var būt arī citā valodā, un tādā gadījumā tam jāpievieno tulkojums latviešu vai angļu valodā ar nosacījumu, ka pieteikuma tulkošanā noteicošais ir attiecīgais tulkojuma teksts latviešu valodā.

# Piegādātāju kvalifikācijas prasības

# Piegādātājs netiek kvalificēts, ja izpildās vismaz 1 (viens) no Sabiedrisko pakalpojumu sniedzēju iepirkumu likuma (turpmāk – "SPSIL") 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktiem kandidātu izslēgšanas iemesliem.

# Piegādātāju izslēgšanas iemesli tiks pārbaudīti SPSIL 48. pantā noteiktajā kārtībā.

# Kvalificēto piegādātāju sarakstā tiek iekļauti Piegādātāji, kuri atbilst šādiem nosacījumiem:

# Piegādātājam, visiem personālsabiedrības biedriem (ja pieteikumu iesniedz personālsabiedrība) vai visiem piegādātāju apvienības dalībniekiem (ja pieteikumu iesniedz piegādātāju apvienība) jābūt reģistrētiem Latvijas Republikas Uzņēmumu reģistra Komercreģistrā vai citā Piegādātāja saimnieciskai darbībai atbilstošā reģistrā, (vai līdzvērtīgā reģistrā ārvalstīs, ja attiecīgās valsts normatīvie akti paredz reģistrāciju) atbilstoši attiecīgās valsts normatīvo aktu prasībām.

* + 1. Piegādātājs var kvalificēties vienai, divām vai trīs Nolikuma 2.2.punktā minētajām grupām atkarībā no Piegādātāja pieredzes un iespējām:
			1. **Prasības, lai kvalificētos 1.grupai "Transformatori** ≤**63MVA/≥110kV":**
				1. Piegādātājam iepriekšējo 5 (piecu) gadu laikā līdz pieteikumu iesniegšanas dienai ir pieredze vismaz 2 (divu) transformatoru ar nominālo pilno jaudu līdz 63 MVA (ieskaitot) un nominālo augstāko tinumu spriegumu 110 kV vai augstāku piegādē;
				2. Piegādātāja vidējais gada finanšu apgrozījums (neto apgrozījums) par iepriekšējiem 3 (trīs) noslēgtajiem pārskata gadiem ir ne mazāks par 3 000 000,00 EUR (trīs miljoni *euro*) gadā. Ja Piegādātājs ir reģistrēts vēlāk, tad Piegādātāja finanšu apgrozījumam jāatbilst iepriekš noteiktajai prasībai attiecīgi īsākā laika periodā. Piegādātāju apvienība prasību par finanšu apgrozījumu var izpildīt kopumā.
			2. **Prasības, lai kvalificētos 2.grupai "Transformatori >63MVA/ ≥110kV":**
				1. Piegādātājam iepriekšējo 5 (piecu) gadu laikā līdz pieteikumu iesniegšanas dienai ir pieredze vismaz 2 (divu) transformatoru ar nominālo pilno jaudu augstāku par 63 MVA un nominālo augstāko tinumu spriegumu 110 kV vai augstāku piegādē;
				2. Piegādātāja vidējais gada finanšu apgrozījums (neto apgrozījums) par iepriekšējiem 3 (trīs) noslēgtajiem pārskata gadiem ir ne mazāks par 5 000 000,00 EUR (pieci miljoni *euro*) gadā. Ja Piegādātājs ir reģistrēts vēlāk, tad Piegādātāja finanšu apgrozījumam jāatbilst iepriekš noteiktajai prasībai attiecīgi īsākā laika periodā. Piegādātāju apvienība prasību par finanšu apgrozījumu var izpildīt kopumā.
			3. **Prasības, lai kvalificētos 3.grupai "Transformatori ≥330kV":**
				1. Piegādātājam iepriekšējo 3 (trīs) gadu laikā līdz pieteikumu iesniegšanas dienai ir pieredze vismaz 2 (divu) transformatoru ar nominālo spriegumu 330 kV vai augstāku piegādē;
				2. Piegādātāja vidējais gada finanšu apgrozījums (neto apgrozījums) par iepriekšējiem 3 (trīs) noslēgtajiem pārskata gadiem ir ne mazāks par 8 000 000,00 EUR (astoņi miljoni *euro*) gadā. Ja Piegādātājs ir reģistrēts vēlāk, tad Piegādātāja finanšu apgrozījumam jāatbilst iepriekš noteiktajai prasībai attiecīgi īsākā laika periodā. Piegādātāju apvienība prasību par finanšu apgrozījumu var izpildīt kopumā.

# Ja Piegādātājs iesniedz pieteikumu vairākās grupās, tad Piegādātājs ir tiesīgs apliecināt Nolikuma 7.3.2.1.2. un/vai 7.3.2.2.2. un/vai 7.3.2.3.2. punktā minēto finanšu apgrozījumu ar citu grupu finanšu apgrozījuma prasību, ja tā atbilst attiecīgajā grupā vai grupās izvirzītajām prasībām.

# Piegādātājs ir tiesīgs balstīties uz citu Piegādātāju iespējām neatkarīgi no savstarpējo attiecību tiesiskā rakstura. Šādā gadījumā Piegādātājs, kas iesniedzis pieteikumu, to, ka visā Kvalifikācijas sistēmas darbības laikā tā rīcībā būs nepieciešamie resursi, Pasūtītājam pierāda, iesniedzot attiecīgo Piegādātāju apliecinājumu vai vienošanos par sadarbību.

# Ja Piegādātāja vārdā pieteikumu iesniedz tā filiāle, tad kvalifikācijas prasības jāizpilda mātes uzņēmumam, jo filiāle nevar patstāvīgi uzņemties saistības kā tiesību subjekts, bet tikai Piegādātāja vārdā.

# Pieteikuma noformējums un saturs

* 1. Piegādātājs sagatavo un iesniedz pieteikumu saskaņā ar Nolikuma prasībām, kā arī ņemot vērā Latvijas Republikā spēkā esošos normatīvos aktus.
	2. Pieteikums jāiesniedz elektroniski LEIS, ievērojot šādas Piegādātāja izvēles iespējas:
		1. izmantojot LEIS piedāvātos rīkus, aizpildot minētajā sistēmā sagatavotās formas;
		2. pievienojamos dokumentus sagatavojot ārpus LEIS, un augšupielādējot sistēmas attiecīgajos laukos sagatavotos *pdf, word, excel, edoc* dokumentus.
	3. Pieteikumu paraksta (apstiprina) Piegādātāju pārstāvēt tiesīgā persona, nepieciešamības gadījumā pievienojot pārstāvību apliecinošu dokumentu (piemēram, pilnvaru).
	4. Piegādātājs, iesniedzot pieteikumu LEIS, apliecina atbilstību Nolikuma 7.punktā noteiktajām kvalifikācijas prasībām.
	5. Piegādātāja kvalifikācijas atbilstības novērtēšanai, Piegādātājam **jāiesniedz sekojoši dokumenti:**
		1. Pieteikums, atbilstoši LEIS norādītajai informācijai;
		2. Informācija, saskaņā ar Nolikuma 7.punktā noteikto;
		3. Piegādātājam, kura kvalifikācija atbilst visām Nolikuma 7.punktā norādītajām kvalifikācijas prasībām, ja Piegādātājs ir reģistrēts vai tā pastāvīgā dzīvesvieta ir ārpus Latvijas, saskaņā ar SPSIL 48. panta piektās daļas 2. punkta (a) apakšpunktu, jāiesniedz ārvalsts kompetentas institūcijas izziņa, kas apliecina, ka uz ārvalstīs reģistrētu Piegādātāju nav attiecināmi SPSIL 48. panta otrās daļas 1., 2., 4., 5. un 6. punktā minētie izslēgšanas iemesli.
	6. Pasūtītājs var pieprasīt no Piegādātāja skaidrojumus un/vai papildus precizējošu informāciju tā kvalifikācijas novērtēšanai.
	7. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Piegādātājs uzrāda iesniegto dokumentu oriģinālus vai iesniedz apliecinātas kopijas.
	8. Ārvalstu Piegādātāji ir tiesīgi iesniegt no Nolikuma 8.punktā noteiktajiem dokumentiem atšķirīgus dokumentus, ja tie apliecina Nolikuma 8.punktā prasīto informāciju un tos izsniegušas attiecīgas ārvalstu institūcijas, iestādes vai personas, kas saskaņā ar Piegādātāja reģistrācijas valsts normatīvajiem aktiem ir tiesīgas to darīt.
	9. Piegādātājs, lai apliecinātu, ka tas atbilst Nolikumā noteiktajām atlases prasībām, saskaņā ar SPSIL 56.pantu kā sākotnējo pierādījumu drīkst iesniegt Eiropas vienoto iepirkuma procedūras dokumentu[[2]](#footnote-3). Tas jāiesniedz arī par katru personu, uz kuras iespējām Piegādātājs balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, bet, ja Piegādātājs ir personu apvienība – par katru tās dalībnieku.
	10. Ja Piegādātājs, kura kvalifikācija atbilst Nolikuma prasībām, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām atlases prasībām, Pasūtītājs pirms lēmuma pieņemšanas par Piegādātāja atbilstību kvalifikācijas prasībām, pieprasa iesniegt dokumentus, kas apliecina Piegādātāja atbilstību Piegādātāja atlases prasībām.

# 9. Pieteikumu iesniegšanas kārtība

9.1. Pieteikumi jāiesniedz LEIS - https://eis2.latvenergo.lv/users/sign\_up.

9.2. Pieteikumu iesniegšanai netiek noteikts konkrēts termiņš, un tos var iesniegt visā Kvalifikācijas sistēmas uzturēšanas laikā.

# 10. Pieteikumu izskatīšana

10.1. Iesniegtie pieteikumi tiek izskatīti kvalifikācijas novērtēšanas komisijas sēdēs bez Piegādātāju pārstāvju piedalīšanās.

10.2. Piegādātājs var tikt iekļauts kvalificēto piegādātāju sarakstā, ja tā kvalifikācija atbilst visām Nolikuma 7. punktā norādītajām kvalifikācijas prasībām.

10.3. Lēmums par Pieteikuma iesniedzēja atbilstību Kvalifikācijas sistēmai tiks pieņemts 4 (četru) mēnešu laikā pēc pieteikuma iesniegšanas. Nepieciešamības gadījumā kvalifikācijas novērtēšanas komisija ir tiesīga termiņu pagarināt līdz 6 (sešiem) mēnešiem, ievērojot SPSIL 55. panta sestajā daļā noteikto kārtību.

10.4. Gadījumā, ja komisija konstatē, ka Piegādātājs nav iesniedzis visus Nolikuma 8. punktā prasītos dokumentus vai arī to saturs neatbilst Nolikuma prasībām, komisija aptur pieteikuma izskatīšanu līdz papildu dokumentu saņemšanai. Piegādātājs, pēc papildu dokumentu pievienošanas, pieteikumu var iesniegt atkārtotai izskatīšanai.

10.5. Par atbilstību kvalifikācijas prasībām vai pieteikuma noraidīšanu pieteikuma iesniedzēji tiek informēti elektroniski, nosūtot informāciju uz LEIS Piegādātāja norādīto e-pastu. Noraidīšanas iemesli tiek izskaidroti, pamatojoties uz Kvalifikācijas sistēmā noteiktajām kvalifikācijas prasībām.

# 11. Piegādātāju izslēgšana no Kvalifikācijas sistēmas

11.1. Kvalifikācijas sistēmas komisija jebkurā brīdī var izslēgt Piegādātāju no kvalificēto piegādātāju saraksta, ja tiek konstatēts, ka Piegādātāja kvalifikācija neatbilst kādai no Nolikuma [7.](#_Pretendentu_kvalifikācijas_prasības) punktā norādītajām kvalifikācijas prasībām.

11.2. Par nodomu izslēgt Piegādātāju no kvalificēto piegādātāju saraksta Kvalifikācijas sistēmas uzturētājs rakstveidā, norādot iemeslus, informē Piegādātāju vismaz 10 (desmit) dienas pirms komisijas lēmuma par izslēgšanu pieņemšanas datuma.

# 12. Fizisko personu datu apstrāde

12.1. Aktuālie Pasūtītāja fizisko personu datu apstrādes nosacījumi pieejami: <https://latvenergo.lv/lv/personas-datu-apstrades-principi/personas-datu-apstrades-principi-organizejot-cenu-aptaujas> .

# 13. Citi noteikumi

13.1. Ja nepieciešams, kvalifikācijas novērtēšanas komisija var papildināt vai mainīt Nolikumu. Nolikuma aktuālā versija pieejama AS "Latvenergo" tīmekļa vietnē [www.latvenergo.lv](http://www.latvenergo.lv).

13.2. Piegādātāji tiek iekļauti kvalificēto piegādātāju sarakstā **uz termiņu - 3 (trīs) gadi** no lēmuma par Piegādātāja iekļaušanu kvalificēto piegādātāju sarakstā pieņemšanas dienas.

13.3. Piegādātājs netiek iekļauts kvalificēto piegādātāju sarakstā, ja Piegādātājs ir iesniedzis nepatiesu informāciju viņa kvalifikācijas novērtēšanai vai vispār nav sniedzis prasīto informāciju.

13.4. Beidzoties Nolikuma 13.2.punktā norādītajam termiņam, Piegādātājs **savlaicīgi** (vismaz 4 (četrus) mēnešus pirms termiņa beigām) iesniedz jaunu pieteikumu, bet kvalifikācijas novērtēšanas komisija veic viņa kvalifikācijas atbilstības izvērtēšanu, un lemj par termiņa pagarināšanu vai Piegādātāja izslēgšanu no kvalificēto piegādātāju saraksta. **Ja jauns pieteikums kvalifikācijas turpināšanai savlaicīgi netiks iesniegts, Piegādātājs pēc norādītā kvalifikācijas termiņa no kvalificēto piegādātāju saraksta tiks izslēgts.**

13.5. Līgumu un citu dokumentu aprites ātruma veicināšanai, Piegādātāji, kuri tiks iekļauti kvalificēto piegādātāju sarakstā, aicināti nodrošināt iespēju parakstīt dokumentus ar drošu elektronisko parakstu.

13.6. Piegādātājam, kurš ir iekļauts kvalificēto piegādātāju sarakstā, ir pienākums 2 (divu) darba dienu laikā no izmaiņu brīža informēt kvalifikācijas sistēmas komisiju par izmaiņām Piegādātāja uzņēmumā vai kvalifikāciju apliecinošajos dokumentos, kuru rezultātā nevar tikt izpildītas Nolikumā noteiktās Piegādātāju kvalifikācijas prasības, kā arī par izmaiņām paraksttiesīgo personu vai patieso labuma guvēju sastāvā.

13.7. Piegādātāji tiek aicināti savlaicīgi sniegt informāciju par izmaiņām (un veikt izmaiņas LEIS), kas Piegādātāja kvalifikācijas termiņa laikā notikušas komercsabiedrībā). Iesniedzot jaunu informāciju, Piegādātājs apstiprina spēkā esošās informācijas pareizību un spēkā esamību.

13.8. Piegādātājs, kurš ir iekļauts kvalificēto piegādātāju sarakstā, piedāvājuma neiesniegšanas gadījumā, apņemas sniegt argumentētu pamatojumu par nepiedalīšanās iepirkuma procedūrā iemesliem.

13.9. Piegādātājs ir informēts, ka saņems uzaicinājumus iesniegt piedāvājumus iepirkumu procedūrās Kvalifikācijas sistēmas ietvaros.

**Pielikumā:**

1. Informācija par Piegādātāju.
2. Formas informācijai par Piegādātāja pieredzi.

# Pielikums Nr. 1

**Informācija par Piegādātāju**

*(Piegādātājs informāciju sniedz AS "Latvenergo" elektroniskajā iepirkumu sistēmā, aizpildot sistēmā sagatavotās formas)*

1. Iesniedzot pieteikumu AS "Latvenergo" elektroniskajā iepirkumu sistēmā (turpmāk – "LEIS"), Piegādātājs piesaka savu dalību AS "Latvenergo" uzturētajā kvalifikācijas sistēmā "Transformatoru piegāde" (turpmāk – "Kvalifikācijas sistēma").
2. Iesniedzot pieteikumu LEIS, Piegādātājs apliecina, ka:
	1. ir iepazinies ar Piegādātāju atlases noteikumiem, izprot un ar šī pieteikuma iesniegšanu pilnībā akceptē tos;
	2. apņemas neveikt krāpnieciskas un koruptīvas darbības iepirkumu procesā, ievērot konkurenci regulējošo normatīvo aktu prasības, neiesaistīties konkurenci ierobežojošos darījumos un nepieļaut interešu konflikta situācijas savstarpējā sadarbībā;
	3. uz mums, kā Piegādātāju, mūsu valdes vai padomes locekļiem, patieso labumu guvējiem, pārstāvēttiesīgām personām vai prokūristiem vai personām, kuras ir pilnvarotas pārstāvēt mūsu darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē noteiktā līguma izpildi;
	4. piekrīt Kvalifikācijas sistēmas Nolikuma noteikumiem, atzīst tos par sev saistošiem un piekrīt tos izpildīt;
	5. piekrīt Kvalifikācijas sistēmas komisijas vai oficiālas kompetentas iestādes pārbaudei, lai konstatētu un novērtētu darbu veikšanas iespējas un kvalitātes nodrošināšanas pasākumus mūsu uzņēmumā;
	6. pievienotie dokumenti, kas veido pieteikumu, un visas pieteikumā sniegtās ziņas ir patiesas;
	7. (Ārvalstu piegādātājs) piekrīt, ka pēc sarunu ar kvalificētajiem piegādātājiem rezultātā piešķirtā Līguma noslēgšanas, reģistrēties kā nodokļu maksātājs Latvijas Republikā, ja tas būs nepieciešams atbilstoši normatīvo aktu prasībām.
3. Piegādātājs apņemas nekavējoties informēt Kvalifikācijas sistēmas komisiju par izmaiņām, kuru rezultātā komercsabiedrība vairs neatbilst Kvalifikācijas sistēmas Nolikumā noteiktajām piegādātāju kvalifikācijas prasībām, un apzinās, ka nepatiesas informācijas sniegšanas gadījumā var tikt izslēgts no Kvalifikācijas sistēmas, zaudējot tiesības tikt kvalificētam trīs gadus pēc šāda fakta konstatēšanas.
4. Piegādātājs sniedz sekojošu informāciju:

Komersanta nosaukums

Komersanta reģistrācijas numurs

Komersanta juridiskā adrese

Komersanta biroja adrese

Komersanta tālruņa numurs

Komersanta e-pasts

Komersanta vadītājs

Kontaktpersona darbam ar LEIS

Kontaktpersona (vārds, uzvārds un/vai amats)

Kontaktpersonas tālruņa numurs

Kontaktpersonas e-pasts

Komersanta patiesā labuma guvējs/-i

Apstiprinātāja e-pasts

1. Piegādātājs, iesniedzot pieteikumu LEIS, uzņemas pilnu atbildību par iesniegto dokumentu komplektāciju, tajos ietverto informāciju, noformējumu, atbilstību nolikuma prasībām.
2. Iesniedzot pieteikumu LEIS, Piegādātājs apliecina, ka sniegtā informācija un dati ir patiesi.

# Pielikums Nr. 2

**Forma I**

**Informācija par Piegādātāja pieredzi 1.grupai (Nolikuma 7.3.2.1.punkts)**\*\*

|  |  |  |  |  |
| --- | --- | --- | --- | --- |
| **Nr.****p.k.** | **Projekta\* nosaukums, kurā projekts ir īstenots** | **Projekta\* nosaukums, darbu apraksts, apjoms** | **Līguma uzsākšanas, pabeigšanas****gads/ mēnesis** | **Uzņēmums, kontaktpersona uzziņām (vārds, uzvārds, telefona Nr.)** |
| 1. |  |  |  |  |
| 2. |  |  |  |  |
| 3. |  |  |  |  |
| … |  |  |  |  |

\*Ja Pasūtītājam radīsies šaubas par kādu no norādītājiem projektiem, tas var pieprasīt Piegādātāju iesniegt dokumentus, kas apliecina tabulā norādītos datus (piemēram, norādīta pasūtītāja atsauksmi, līgumu kopijas, pavadzīmes vai citus dokumentus).

\*\*Ja Piegādātājs Nolikuma prasību izpildei balstās arī uz citām personām, tabulu jāaizpilda atsevišķi par Piegādātāju un atsevišķi par citām personām (piemēram, apakšuzņēmējiem).

**Forma II**

**Informācija par Piegādātāja pieredzi 2.grupai (Nolikuma 7.3.2.2. punkts)**\*\*

|  |  |  |  |  |
| --- | --- | --- | --- | --- |
| **Nr.****p.k.** | **Projekta\* nosaukums, kurā projekts ir īstenots** | **Projekta\* nosaukums, darbu apraksts, apjoms** | **Līguma uzsākšanas, pabeigšanas****gads/ mēnesis** | **Uzņēmums, kontaktpersona uzziņām (vārds, uzvārds, telefona Nr.)** |
| 1. |  |  |  |  |
| 2. |  |  |  |  |
| 3. |  |  |  |  |
| … |  |  |  |  |

\*Ja Pasūtītājam radīsies šaubas par kādu no norādītājiem projektiem, tas var pieprasīt Piegādātāju iesniegt dokumentus, kas apliecina tabulā norādītos datus (piemēram, norādīta pasūtītāja atsauksmi, līgumu kopijas, pavadzīmes vai citus dokumentus).

\*\*Ja Piegādātājs Nolikuma prasību izpildei balstās arī uz citām personām, tabulu jāaizpilda atsevišķi par Piegādātāju un atsevišķi par citām personām (piemēram, apakšuzņēmējiem).

**Forma III**

**Informācija par Piegādātāja pieredzi 3.grupai (Nolikuma 7.3.2.3. punkts)**\*\*

|  |  |  |  |  |
| --- | --- | --- | --- | --- |
| **Nr.****p.k.** | **Projekta\* nosaukums, kurā projekts ir īstenots** | **Projekta\* nosaukums, darbu apraksts, apjoms** | **Līguma uzsākšanas, pabeigšanas****gads/ mēnesis** | **Uzņēmums, kontaktpersona uzziņām (vārds, uzvārds, telefona Nr.)** |
| 1. |  |  |  |  |
| 2. |  |  |  |  |
| 3. |  |  |  |  |
| … |  |  |  |  |

\*Ja Pasūtītājam radīsies šaubas par kādu no norādītājiem projektiem, tas var pieprasīt Kandidātu iesniegt dokumentus, kas apliecina tabulā norādītos datus (piemēram, norādīta pasūtītāja atsauksmi, līgumu kopijas, pavadzīmes vai citus dokumentus).

\*\*Ja Piegādātājs Nolikuma prasību izpildei balstās arī uz citām personām, tabulu jāaizpilda atsevišķi par Piegādātāju un atsevišķi par citām personām (piemēram, apakšuzņēmējiem).

# Skaidrojumi











1. Piegādātājs – fiziskā vai juridiskā persona vai šādu personu apvienība jebkurā to kombinācijā, kas attiecīgi piedāvā veikt būvdarbus, piegādāt preces vai sniegt pakalpojumus. Piegādātāji netiek sadalīti kategorijās. [↑](#footnote-ref-2)
2. Veidlapas forma pieejama: <http://espd.eis.gov.lv/>  Kamēr ESPD rīkam norit tehniskie uzturēšanas darbi alternatīvi ESPD rīki pieejami šeit: <https://espd.eop.bg/espd-web/> vai <https://espd.uzp.gov.pl/> [↑](#footnote-ref-3)